b'\n_START_ARTICLE_\nPZL P.11\n_START_SECTION_\nZa\xc4\x8detek proizvodnje\n_START_PARAGRAPH_\nTo visokokrilno letalo je bilo izdelano \xc5\xbee leta 1931 in je bilo za svoj \xc4\x8das zelo moderno, ob izbruhu druge svetovne vojne pa \xc5\xbee zastarelo in neprimerljivo z ostalimi lovci tistega \xc4\x8dasa. V \xc4\x8dasu pred vojno so letalo izva\xc5\xbeali v Bolgarijo, Gr\xc4\x8dijo in Romunijo. Kasneje so ga s predelavami sicer \xc5\xa1e izbolj\xc5\xa1evali in prilagajali voja\xc5\xa1kim trendom, a bitvenega napredka \xc5\xbee zaradi same konstrukcije niso mogli dose\xc4\x8di. Med drugim je imel lovec odprto kabino in ve\xc4\x8dina ni imela vgrajenega radijskega oddajnika. Ob nem\xc5\xa1kem napadu je bilo letalo razporejeno v dvanajst eskadronov.\n_START_SECTION_\nUspehi letala\n_START_PARAGRAPH_\nLetalo je kljub obupni zastarelosti v bitki za Poljsko doseglo 126 potrjenih zra\xc4\x8dnih zmag za ceno 114 izgubljenih letal. Ob porazu Poljske je veliko pilotov s svojimi P-11 prebegnilo v nevtralne dr\xc5\xbeave, od tam pa v Zdru\xc5\xbeeno kraljestvo, kjer so v sklopu RAFa nadaljevali boj proti Nem\xc4\x8diji.'